FNs generalsekretær: Situasjonen i Syria er blitt verre
- Til tross for den syriske regjeringens aksept av spesialutsending Kofi Annans foreløpige plan med forslag til hvordan krisen kan løses, er ikke volden og angrepene i sivile områder blitt stanset. Situasjonen på bakken fortsetter å forverre seg, sa Ban til FNs hovedforsamling torsdag. Syriske myndigheter hevder overfor Annan at de har startet en delvis tilbaketrekking av styrker fra de tre byene Idlib, Zabadani og Deraa. Spesialutsendingen påpeker imidlertid at opplysningene ikke er bekreftet og at det fremdeles rapporteres om et urovekkende antall drepte.
Det brukes fremdeles vold mot sivile i Syria, og konflikten er bare blitt verre, sier FNs generalsekretær Ban Ki-moon.